

**Τρία χρυσά μετάλλια στο τζούντο**

Τρία χρυσά μετάλλια για το τζούντο το Σάββατο 26 Νοεμβρίου! Στο προολυμπιακό τουρνουά Zouk Mikhael Asian Open που διεξάγεται στον Λίβανο με τη συμμετοχή 15 κρατών και 105 αθλητών και αθλητριών, ο Πέτρος Χριστοδουλίδης κατέκτησε το χρυσό μετάλλιο στα 60 κιλά, ο Γιώργος Μπαλαρτζισβίλι ανέβηκε στο υψηλότερο σκαλί του βάθρου στα 66 κιλά και η Σοφία Ασβεστά πανηγύρισε το χρυσό μετάλλιο στα 52 κιλά!

Ο Κυπριακός Οργανισμός Αθλητισμού συγχαίρει τους αθλητές και την αθλήτριά μας για τη μεγάλη τους διάκριση και τους εύχεται ανάλογες και μεγαλύτερες επιτυχίες στη συνέχεια. Πολλά συγχαρητήρια επίσης στους προπονητές τους, τις οικογένειές τους και την Ομοσπονδία τους. Ο ΚΟΑ στέκεται σταθερά στο πλευρό του τζούντο και το βλέπει με ικανοποίηση να εξελίσσεται διαρκώς.